CELEX: 62013CN0468
Language: hr
Date: 2013-08-28 00:00:00
Title: Predmet C-468/13 P: Žalba koju je 28. kolovoza 2013. podnio MOL Magyar Olaj- és Gázipari Nyrt. protiv presude Općeg suda (sedmo vijeće) donesene 27. lipnja 2013. u predmetu T-367/12: MOL Magyar Olaj- és Gázipari Nyrt. protiv Ureda za usklađivanje na unutarnjem tržištu (žigovi i dizajni) (OHIM)

23.11.2013   
            
            
               HR
            
            
               Službeni list Europske unije
            
            
               C 344/45
            
         Žalba koju je 28. kolovoza 2013. podnio MOL Magyar Olaj- és Gázipari Nyrt. protiv presude Općeg suda (sedmo vijeće) donesene 27. lipnja 2013. u predmetu T-367/12: MOL Magyar Olaj- és Gázipari Nyrt. protiv Ureda za usklađivanje na unutarnjem tržištu (žigovi i dizajni) (OHIM)
   (Predmet C-468/13 P)
   2013/C 344/77
   Jezik postupka: engleski
   
      Stranke
   
   
      Žalitelj: MOL Magyar Olaj- és Gázipari Nyrt. (zastupnik: K. Szamosi, odvjetnik)
   
      Druge stranke u postupku: Ured za usklađivanje na unutarnjem tržištu (žigovi i dizajni) (OHIM), Banco Bilbao Vizcaya Argentaria, SA
   
      Žalbeni zahtjevi
   
   Žalitelj od Suda zahtijeva da:
   
               —
            
            
               ukine presudu Općeg suda Europske unije od 27. lipnja 2013. u predmetu T-367/12 i ukine odluku drugog žalbenog vijeća Ureda za usklađivanje na unutarnjem tržištu br. R 2532/2011-2 od 30. svibnja 2012. u dijelu u kojem se odbija žalba intervenijenta i potvrđuje odbijanje prigovora intervenijenta; ili podredno
            
         
               —
            
            
               vrati predmet Općem sudu na ponovno suđenje; i
            
         
               —
            
            
               naloži tuženiku snošenje troškova prvostupanjskog postupka i postupka po žalbi.
            
         
      Žalbeni razlozi i glavni argumenti
   
   Žalitelj tvrdi:
   
               —
            
            
               Utvrđenja Općeg suda u vezi s nedopuštenošću žaliteljevih argumenata iznesenih pred OHIM-om su s jedne strane nebitna, i s druge strane, neopravdana i netočna; stoga je Opći sud prekršio članak 44. Poslovnika i članak 21. Statuta Suda.
            
         
               —
            
            
               Nije bilo potrebe ni pravnog temelja za zanemarivanjem dokaza koje je žalitelj podnio u postupku pred Općim sudom te je stoga Opći sud prekršio članak 65. stavak 2. Uredbe o žigu Zajednice (1) i članak 135. stavak 4. Poslovnika zaključivši da su dokazi žalitelja nedopušteni.
            
         
               —
            
            
               Opći sud je prekršio Uredbu o žigu Zajednice prilikom utvrđivanja relevantne javnosti i njezine važnosti pri utvrđivanju vjerojatnosti dovođenja u zabludu.
            
         
               —
            
            
               Opći sud je prekršio Uredbu o žigu Zajednice i ustaljenu sudsku praksu zaključivši da se usluge u pitanju smatraju istovjetnima.
            
         
               —
            
            
               Opći sud nije jasno i odvojeno procijenio aspekte vizualne, zvučne (fonetske) i konceptualne sličnosti te nije ispitao relevantne okolnosti slučaja u svjetlu te procjene pa je stoga prekršio Uredbu o žigu Zajednice.
            
         
               —
            
            
               Opći sud je prekršio pravo utvrdivši da je žalbeno vijeće ispravno utvrdilo da je postojala vjerojatnost dovođenja u zabludu između ranijih žigova intervenijenta i žaliteljeve prijave za registraciju žiga Zajednice.
            
         
      (1)  Uredba Vijeća (EZ) br. 207/2009 od 26. veljače 2009. o žigu Zajednice (SL L 78, str.1.) (SL Posebno izdanje na hrvatskom jeziku, poglavlje 17., svezak 1., str. 226.).